
[bookmark: _Hlk149827980][bookmark: _Hlk149827248]Par projekta “Gulbenes pilsētas pielāgošanās klimata pārmaiņām 2.kārta” pieteikuma iesniegšanu un līdzfinansējuma nodrošināšanu
   
Gulbenes novada pašvaldība, pamatojoties uz Gulbenes novada attīstības programmas 2025.-2030.gadam Investīciju plānā 2025.-2027.gadam Ilgtermiņa prioritātes “IP2. Ilgtspējīga ekonomika un uzņēmējdarbību atbalstoša vide” vidēja termiņa prioritātes “VTPE2. Vide un klimats” rīcības virziena “RVE2.1. Dabas resursu ilgtspējīga pārvaldība” noteikto projektu “iE2.1.5. Gulbenes pilsētas pielāgošanās klimata pārmaiņām 2.kārta” un Ministru kabineta 2024. gada 7. maija noteikumiem Nr. 284 “Eiropas Savienības kohēzijas politikas programmas 2021.-2027. gadam 2.1.3. specifiskā atbalsta mērķa “Veicināt pielāgošanos klimata pārmaiņām, risku novēršanu un noturību pret katastrofām” 2.1.3.1. pasākuma “Pašvaldību pielāgošanās klimata pārmaiņām” pirmās un otrās projektu iesniegumu atlases kārtas īstenošanas noteikumi”, gatavo projekta “Gulbenes pilsētas pielāgošanās klimata pārmaiņām 2.kārta” pieteikumu iesniegšanai un izvērtēšanai Centrālajā finanšu un līgumu aģentūrā.
Plānotās projekta izmaksas ir 950 000,00 EUR (deviņi simti piecdesmit tūkstoši euro nulle centi), tajā skaitā pievienotās vērtības nodoklis (turpmāk – PVN) izmaksas 164 876,04 EUR (viens simts sešdesmit četri tūkstoši astoņi simti septiņdesmit seši euro četri centi). Norādītās izmaksas ietver būvniecības, būvuzraudzības, autoruzraudzības, projekta sagatavošanas darbus.
Specifiskā atbalsta mērķa pasākuma “Veicināt pielāgošanos klimata pārmaiņām, risku novēršanu un noturību pret katastrofām” projekta “Gulbenes pilsētas pielāgošanās klimata pārmaiņām 2.kārta” mērķis ir attīstīt Gulbenes pilsētas ilgtspējīgu lietusūdens apsaimniekošanas sistēmu, palielinot tās kapacitāti, samazinot virszemes noteci un applūšanas risku, veicinot lietusūdens infiltrāciju un atkārtotu izmantošanu, kā arī attīstot zaļo un zilo infrastruktūru, lai stiprinātu pilsētvides pielāgošanos klimata pārmaiņām.
Saskaņā ar projekta plānu paredzēts palielināt lietusūdens apsaimniekošanas sistēmas kapacitāti Latgales ielā, 1.Maija ielā, kā arī O. Kalpaka ielas un Parka ielas posmos gar Gulbenes pilsētas stadionu, veicot novadgrāvju tīrīšanu, attīstot zaļo un zilo infrastruktūru, tostarp Gulbenes pilsētas stadionā gar 1. Maija ielu izveidojot vēja barjeru vairāku līmeņu stādījumu veidā un veģetētu lietusūdens novadīšanas un infiltrācijas ievalku gar O.Kalpaka ielu 1A. Vienlaikus Gulbenes pilsētas stadionā paredzēts veikt labiekārtošanas darbus: samazināt ūdensnecaurlaidīgo segumu, tā vietā ierīkojot zālienu, kā arī izveidojot autostāvvietu ar caurlaidīgu segumu un lietusūdens akumulācijas sistēmu.
[bookmark: _Hlk151888195]Projekta izmaksās iekļauti būvniecības un būvuzraudzības darbi, kopējās, projekta attiecināmās izmaksas ir 950 000,00 EUR (deviņi simti piecdesmit tūkstoši euro nulle centi), no tām 85% jeb 807 500,00 EUR (astoņi simti septiņi tūkstoši pieci simti euro nulle centi) ir ERAF finansējums un 15% jeb 142 500,00 EUR (viens simts četrdesmit divi tūkstoši pieci simti euro nulle centi) ir Gulbenes novada pašvaldības izmaksas. Ārpus projekta izmaksas nav paredzētas. Projekta īstenošanai paredzētais termiņš ir 2029.gada 31.decembris.
Pamatojoties uz Pašvaldību likuma 10.panta pirmās daļas 21.punktu, kas nosaka, ka dome ir tiesīga izlemt ikvienu pašvaldības kompetences jautājumu; tikai domes kompetencē ir pieņemt lēmumus citos ārējos normatīvajos aktos paredzētajos gadījumos, un Ministru kabineta 2024. gada 7. maija noteikumi Nr. 284 “Eiropas Savienības kohēzijas politikas programmas 2021.–2027. gadam 2.1.3. specifiskā atbalsta mērķa “Veicināt pielāgošanos klimata pārmaiņām, risku novēršanu un noturību pret katastrofām” 2.1.3.1. pasākuma “Pašvaldību pielāgošanās klimata pārmaiņām” pirmās un otrās projektu iesniegumu atlases kārtas īstenošanas noteikumi”, atklāti balsojot: ar 12 balsīm "Par" (Ainārs Brezinskis, Andis Caunītis, Artūrs Smagars, Dāvis Uiska, Gunārs Babris, Gunārs Ciglis, Intars Liepiņš, Ivars Kupčs, Jānis Barinskis, Lāsma Gabdulļina, Liena Silauniece, Valtis Krauklis), "Pret" – nav, "Atturas" – 1 (Guntis Princovs), "Nepiedalās" – nav, Gulbenes novada domes dome NOLEMJ:
1. ATBALSTĪT Gulbenes novada pašvaldības projekta “Gulbenes pilsētas pielāgošanās klimata pārmaiņām 2.kārta” pieteikuma iesniegšanu 2.1.3.1.specifiskā atbalsta mērķa pasākuma “Pašvaldību pielāgošanās klimata pārmaiņām” projektu iesniegumu atlasē.
[bookmark: _Hlk45816417]2. NODROŠINĀT projekta realizācijai nepieciešamo līdzfinansējumu 15% jeb 142 500,00 EUR (viens simts četrdesmit divi tūkstoši pieci simti euro nulle centi) apmērā, ņemot aizņēmumu Valsts kasē.
3. Par projekta “Gulbenes pilsētas pielāgošanās klimata pārmaiņām 2.kārta” ieviešanu atbildīgs ir Gulbenes novada Centrālās pārvaldes Attīstības un iepirkumu nodaļas vadītājs.
4. Lēmuma izpildes kontroli veikt Gulbenes novada pašvaldības izpilddirektoram.

Gulbenes novada pašvaldības domes 
priekšsēdētāja vietnieks				G. Babris

